open-index/open-wikipedia-markdown huggingface dataset:
Želmanovce

**Želmanovce** sú obec na Slovensku v okrese Svidník.

## Symboly obce
### Erb
V modrom štíte vpravo je zlatý snop, sprava obopätý pravošikmým strieborným kosákom so zlatou rukoväťou. Naľavo je strieborný obrátený ohliadajúci sa Baránok v zlatej zbroji, držiaci pred sebou zlatú pravošikmú krížovú žrď s obrátenou striebornou, do troch  jazykov vybiehajúcou zástavou so znázornením červeného gréckeho tlapovitého kríža. Znamenie na erbu vychádza z poľnohospodárskeho motívu preneseného z odtlačku pečatidla obce z roku 1837. Erb bol doplnený o atribút sv. Jána Krstiteľa, patróna miestneho  kostola. Erb bol prijatý  obecným zastupiteľstvom 10. novembra 1996  a je zapísaný v Heraldickom registri SR pod číslom HR: Z-25/1996. Autorom erbu je Ladislav Nagy.

### Vlajka
Vlajka obce pozostáva zo štyroch pozdĺžnych pruhov vo farbách 1/6 červenej, 2/6 bielej, 2/6  žltej a 1/6 modrej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

## Kultúra a zaujímavosti
### Pamiatky
* Kaštieľ rodiny Bánó, jednopodlažná dvojtraktová klasicistická stavba na pôdoryse obdĺžnika so stredný rizalitom, z roku 1820. Interiér je plochostropý a čiastočne zaklenutý valenými klenbami. Priečeliu dominuje centrálny trojosový portikus ukončený trojuholníkovým štítom s tympanónom. K portiku od ulice smeruje monumentálne schodisko. Okná majú polkruhové negatívne frontóny. Súčasťou areálu kaštieľa je krajinársky park založený v prvej polovici 19. storočia.

Súbor:Castle WMP 2016 Želmanovce6.jpg|Kaštieľ rodiny Bánó
Súbor:Castle WMP 2016 Želmanovce2.jpg
Súbor:Želmanovce 16 Slovakia8.jpg
Súbor:Castle WMP 2016 Želmanovce3.jpg|Detail portiku
Súbor:Želmanovce 16 Slovakia7.jpg|Kajinársky park pri kaštieli


* Dom správcu panstva, jednopodlažná trojtraktová klasicistická stavba na pôdoryse obdĺžnika z konca 18. storočia. Obnovou prešiel v roku 2008. Stavba má sedlovú strechu, na priečelí sú dve okenné osi s polkruhovými frontónmi.

* Hospodárska budova kaštieľa, jednopodlažná dvojtraktová stavba na pôdoryse obdĺžnika z konca 18. storočia. 

Súbor:Želmanovce 16 Slovakia2.jpg|Dom správcu panstva
Súbor:Želmanovce 16 Slovakia.jpg
Súbor:Želmanovce 16 Slovakia1.jpg|Hospodárska budova kaštieľa
Súbor:Želmanovce 16 Slovakia3.jpg


## Referencie

## Iné projekty

## Externé odkazy
* 


Kategória:Obce okresu Svidník
Čataj

**Čataj** (, ) je obec na Slovensku v okrese Senec. V obci je rímskokatolícky kostol svätej Margity z roku 1721, do súčasnej podoby prestavaný v roku 1845. 

## Dejiny
V období sťahovania národov prišli na toto územie Slovania. V 7. až 8. storočí tu vznikla slovanská osada, ktorá mala hospodársky aj strategický význam. Dôkazom sú nálezy z pohrebiska: našli sa zbrane, ozdoby aj rôzne predmety dennej potreby.

Prvá písomná zmienka o Čataji pochádza z roku 1244, kedy sa obec uvádza v listine ako „villa Chatey“. Táto listina je síce považovaná za nepravú (falošnú), teda vytvorenú dodatočne, no napriek tomu má historický význam. Dokazuje, že obec už v tom čase existovala ako majetok alebo osídlené miesto. Rok 1244 teda nie je rokom založenia Čataja, ale skôr prvým známym záznamom o jeho existencii v písomnej podobe. Názov „Chatey“ má nejasný pôvod a nie je úplne isté, z akého jazyka alebo mena pochádza. V tom období patrila obec pravdepodobne pod správu kráľovskej koruny alebo miestneho šľachtica, ako to bolo bežné.

Počas tureckých vojen a stavovských povstaní bola obec takmer vyľudnená. Obnova prišla začiatkom 18. storočia, keď sa Čataj dostal do vlastníctva zemepána Jána Pálffyho.

## Referencie

## Iné projekty

## Externé odkazy
* 


Kategória:Obce okresu Senec
Hrubý Šúr

**Hrubý Šúr** (v období 19201927 **Šúr**, ) je obec na Slovensku v okrese Senec.

Hrubý Šúr leží v prostredí  Podunajskej nížiny,  východne od Bratislavy a  južne od okresného mesta Senec. Obec sa rozprestiera na nízkom priečnom vale Malého Dunaja v nadmorskej výške  medzi Čiernou vodou a Malým Dunajom, na štátnej ceste druhej triedy SenecŠamorín a na rozhraní okresov Galanta, Senec a Dunajská Streda.

Katastrálne územie obce s rozlohou  tvorí lužná rovina a lužné pôdy miestami so štrkovým a pieskovým podkladom. Venuje sa tu pestovaniu poľnohospodárskych plodín, tak zeleniny, ako aj ovocia.

V okolí obce, najmä pri Malom Dunaji a jeho ramene, sú lesy, kde žije divá zver, hlavne srnky, bažanty, zajace, divé kačice.

Archeologické nálezy v katastrálnom území a okolitých lokalitách dokazujú prítomnosť človeka už od mladšej kamennej doby. Priamy doklad o osídlení chotára obce pochádza zo 7. storočia. Pri hlbokej orbe v lokalite Csandal boli roku 1952 objavené ľudské kosti a rôzne dobové zbrane. Ďalšou lokalitou je Kerektó, kde sa našlo pohrebisko z 8.11. storočia. 

V obci je rímskokatolícka kaplnka Najsvätejšej Trojice z roku 1970.

V rokoch 1938 - 1945 patrila obec horthyovskému Maďarsku.

## Národnostné zloženie obyvateľstva

## Referencie

## Iné projekty

## Externé odkazy
*


Kategória:Obce okresu Senec
Hrubá Borša

**Hrubá Borša** () je obec na Slovensku v okrese okrese Senec. V obci je rímskokatolícka kaplnka sv. Rozálie z roku 1930. Prvá zmienka o obci je už z roku 1244. Obec sa spomína pod názvom Martinus de Borsa (nemes). Pramene hovoria, že mala 42 domov a 426 obyvateľov s prevažne rímskokatolíckym vierovyznaním. Názov obce je odvodený z mena starého zemianskeho rodu *Borsa-iovcov*, ktorí boli prevažnými majiteľmi pôdy obci. V rokoch 1938 - 1945 patrila obec horthyovskému Maďarsku.

V roku 2008 prebehla rozsiahla úprava centra obce, v rámci ktorej bol zrevitalizovaný park, pribudli chodníky zo zámkovej dlažby, menší objekt so strmou strechou a preliezky pre deti. Súčasťou úpravy bolo aj umiestnenie hodín s ukazovateľom teploty. Rok predtým na východnom okraji obce, smerom na susednú obec Jánovce, postavila súkromná firma ORAG Slovakia s.r.o. halu. Obec má veľké rozvojové plány. V roku 2009 sa začala výstavba majstrovského 18 jamkového golfového ihriska GREEN RESORT a 6 jamkovej akadémie s profesionálnym driving rangeom. V rámci areálu sa zároveň výstavba nových obytných zón na východe aj na severe obce. Celkove ide až o 400 nových pozemkov ktoré majú vyrásť v najbližích 2 rokoch.    

Obcou prechádzajú autobusové linky 609 Bratislava - Veľké Úľany - Jelka, 658 Senec – Jelka - Veľké Úľany a 659 Senec – Veľké Úľany - Jelka.

## Národnostné zloženie obyvateľstva

## Referencie

## Iné projekty

## Externé odkazy
* 


Kategória:Obce okresu Senec
Bratislava – mestská časť Čunovo

[thumb|[Gerard Meulensteen|Meulensteenovo múzeum umenia Danubiana]]
[thumb|[Gerard Meulensteen|Meulensteenovo múzeum umenia Danubiana]]

**Bratislava – mestská časť Čunovo** (iné názvy: **Bratislava-Čunovo, Mestská časť Čunovo, Čunovo**; nesprávne: *Čuňovo*; maď. *Dunacsún*, ) je mestská časť Bratislavy v okrese Bratislava V. Je to najjužnejšia mestská časť Bratislavy a bezprostredne susedí s Maďarskom a Rakúskom. Nachádza sa v blízkosti Dunajskej cyklistickej cesty i Vodného diela Gabčíkovo. 

K Česko-Slovensku bolo pripojené 15. októbra 1947 na základe Parížskej mierovej konferencie (spolu s Rusovcami a Jarovcami). Dôvodom malo byť umožnenie výstavby bratislavského prístavu na Dunaji. V tom čase išlo z národnostného hľadiska o prevažne chorvátsku obec, časť z tamojších obyvateľov stále používa chorvátčinu a uchováva si národný folklór. 

Na severnom cípe ostrova v strede mohutného toku Dunaja bolo 9. septembra 2000 otvorené jedno z najmladších európskych múzeí moderného umenia – Danubiana.

## Demografia
Ku koncu roka 2014 žilo v mestskej časti 1 248 obyvateľov.

### Sčítanie 2011
 **údaje:** *Sčítanie obyvateľov, domov a bytov v roku* 2011

## Pamiatky
* *[[Kostol svätého Michala archanjela (Čunovo)|Kostol sv. Michala archanjela]]* z 18. storočia. 
* *[[Kaštieľ v Čunove|Kaštieľ so sýpkou]]*. Postavený bol v 18. storočí, v rokoch 1765 - 1770.
* *Socha svätého Floriána* je umiestnená na Hraničiarskej ulici vo výklenku rodinného domu. 
* *Socha Panny Márie* je na zástavke MHD na rázcestí.
* *Socha svätého Ivana (sv. Jána Nepomuckého)* je na Sochorovej ulici.
* *Pamätník britským letcom* odhalený v roku 2004 pri príležitosti 60. výročia zostrelenia posádky lietadla Britských vzdušných síl. Je v priestoroch Dunajskej hrádze.

## Referencie

## Externé odkazy
* Čunovo.info - informácie o Čunove, história Čunova, užitočné informácie pre Čunovčanov, služby, výlety, inzercia, fotogaléria Čunova + Turistický sprievodca okolím 
* Pamätník britským letcom 

Čunovo
Kategória:Okres Bratislava V
Čunovo
Hájske

**Hájske** (v minulosti *Kepešd, Dverníky*, , ) je obec na Slovensku v okrese Šaľa.

## Polohopis
Obec Hájske je situovaná 26 km na západ od mesta Nitra v Podunajskej nížine na juhozápadnom okraji Nitrianskej pahorkatiny.

Nadmorská výška obce je  Katastrálne územie má rozlohu 1407 ha. Odlesnený, rovinný až pahorkatinový chotár tvoria treťohorné uloženiny, v severovýchodnej časti s vrstvou spraše. Z pôd prevažuje úrodná černozem. Samotné pôdne a klimatické podmienky určujú poľnohospodársky charakter obce.

## Dejiny
Prvá písomná zmienka o Hájskom pochádza z roku 1113, obec sa v nej spomína pod názvom *Copusde* ako majetok Nitrianskeho hradu. Obec následne vystriedala viacerých majiteľov - Balogovci, Naďovci, Turčániovci, Esterháziovci a iní. Pomenovanie obce sa v priebehu ďalších storočí menilo. V roku 1270 sa uvádza názov *Kopusd*, v roku 1773 *Kőpösd* a v roku 1786 dokonca aj nemecky znejúci variant *Köppeschd*. Začiatkom 19. storočia sa uvádzali tri názvy *Köpösd, Kepessd, Kepežd* a od roku 1867 už len maďarská verzia *Köpösd*.

Súpis z roku 1715 udáva, že v Hájskom sa v tom čase nachádzalo 21 domácností. Ďalšia štatistika z roku 1751 tu vykazovala trvalý pobyt 109 rodín. Písomné pramene z roku 1787 dokumentujú 143 domov a 709 obyvateľov, v roku 1828 sa spomína 123 domov a 861 obyvateľov. V uhorskom geografickom lexikóne z roku 1851 sa obec spomína ako prevažne slovenská s 858 obyvateľmi. Štatistika z roku 1910 vykazovala v Hájskom 1289 obyvateľov, z toho bolo 1215 Slovákov, 34 Maďarov, 26 Nemcov a 14 obyvateľov inej, resp. nezistenej národnosti.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal čiastočne poslovenčený názov *Kepešd*. V novembri 1938 po Viedenskej arbitráži pripadla obec Maďarsku, no po vyjednávaniach o výmene obcí sa Hájske dostalo späť do teritória Česko-Slovenska. V roku 1948 došlo k zmene názvu obce na *Dverníky* a o tri roky neskôr bol názov opätovne zmenený do súčasnej podoby.

## Kultúra a zaujímavosti
### Pamiatky
* Rímskokatolícky kostol sv. Barbory, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1841. Stojí na mieste staršieho barokového kostola zo začiatku 18. storočia. Interiér je zaklenutý pruskými klenbami a českými plackami. Nachádza sa tu klasicistická kazateľnica a kamenná krstiteľnica zo začiatku 19. storočia. Fasády kostola sú členené opornými piliermi a termálnymi oknami. Priečelie je lemované párom pilastrov. Veža je ukončená ihlancovou uhelmicou.

## Referencie

## Iné projekty

## Externé odkazy
* 


Kategória:Obce okresu Šaľa
Dlhá nad Váhom

**Dlhá nad Váhom** () je obec na Slovensku v okrese Šaľa.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1800. Interiér je zaklenutý pruskými klenbami. Nachádza sa tu mramorová klasicistická krstiteľnica z doby vzniku kostola. Autorom výmaľby kostola z roku 1937 je G. Schülle. Fasády sú členené lizénami a termálnymi oknami. Priečelie je členené pilastrami, nad portálom je termálne okno. Veža vyrastá zo štítového priečelia, ukončená je ihlancovou helmicou.

Súbor:Vághosszúfalu templombejárat.JPG|Portál kostola
Súbor:Vághosszúfalu kereszt templom előtt.JPG|Korpus na kríži pred kostolom
Súbor:Vághosszúfalu Mária szobor.JPG|Madona pred kostolom
Súbor:Vághosszúfalu templombelső.JPG|Interiér kostola
 

## Referencie

## Iné projekty

## Externé odkazy
* 


Kategória:Obce okresu Šaľa
Kategória:Pomenovania podľa Váhu
Horná Kráľová

**Horná Kráľová** je obec na Slovensku v okrese Šaľa.

## Polohopis
Katastrálne územie obce je rozložený v Podunajskej nížine, na Nitrianskej tabuli a pahorkatine, západná časť sa znižuje k brehom rieky Váh. Centrum Kráľovej je položené vo výške  Najnižšia časť chotára je vo výške  Intravilán dediny je v doline pozdĺž potoka Dlhý kanál.

Staré mapy chotára sa uchovávajú v Štátnom oblastnom archíve v Ivanke pri Nitre, v archívnom fonde Hospodárstva Nitrianskeho biskupstva. Je tam plán obce z roku 1797, mapa močenského rybníka od Hornej Kráľovej z roku 1797, Jozefínska mapa dediny z roku 1780-1790, ako aj spoločná mapa obcí Močenok, Kráľová, Čápor a Jarok. Sú to vzácne pamiatky. Staršie a novšie mapy chotára našej obce sa nachádzajú na Geodézii v Nitre.

Celý dnešný chotár je rozložený na 1 917 hektároch, z čoho je 1 545 ha ornej zeme, 33 ha sú vinohrady, 42 ha záhrady, 105 ha pasienky a obec má aj 47 ha lesov.

## Dejiny
Prvá zmienka o obci pochádza z roku 1113. Podľa legendy kráľ Koloman mal rád poľovačky v okolitých lesoch. Raz po dlhej ceste a poľovačke oddychoval pri prameni, ktorého občerstvujúcou vodou si uhasil smäd. Posedel si tu a rozhodol sa, že si na mieste terajšej obce založí usadlosť.

V listine z roku 1113 je táto usadlosť zapísaná ako „De villa Crali...“, čo malo význam - kráľovský dvorec, letohrádok, kráľova zem, dedina. Studnička nachádzajúca sa v chotári obce zapísali do tejto listiny ako „furras“, čo znamená prameň, žriedlo. V súčasnosti je tento prameň známy ako „Studnička na Geríci“. 

## Obyvateľstvo
Obyvateľstvo obce bolo v roku 2011 zložené z 85,9% slovenskej a 12,9% maďarskej národnosti.

## Kultúra a zaujímavosti
### Pamiatky
* Dedinská zvonica, murovaná renesančná stavba na pôdoryse štvorca zo 17. storočia. Obnovou prešla v roku 2002. Fasáda zvonice je členená lizénovými rámami a polkruhovo ukončenými rezonančnými otvormi. Ukončená je murovanou ihlancovou helmicou s nárožnými vežicami.

Súbor:Királyi kereszt 1894.JPG|Obecná zvonica
 

## Referencie

## Iné projekty

## Externé odkazy
* 
* Slovakregion- profil obce 


Kategória:Obce okresu Šaľa
Neded

**Neded** () je obec na Slovensku v okrese Šaľa.

Podľa sčítania v roku 2021 malo 41,7% slovenskú, 51,5% maďarskú, 2,8% rómsku a 3,6% nezistenú národnosť.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová ranoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1780. Interiér je zaklenutý pruskými klenbami. V interiéri sa nachádzajú dva bočné oltáre, Panny Márie z roku 1811 a Božského srdca z roku 1881 s obrazom od P. Kocsissa  z roku 1885. Kazateľnica pochádza z doby vzniku kostola, krstiteľnica z konca 18. storočia je kamenná so sochou Krstu Krista. Fasády kostola sú členené zdvojenými lizénami a segmentovo ukončenými oknami so šabránami s klenákmi. Veža vyrastá z volútového priečelia vo forme rizalitu, má nárožné skosenia, je členená kordónovými rímsami a lizénovými rámami. Ukončená je korunnou rímsou s terčíkom a barokovou helmicou s laternou.

* Rímskokatolícka fara, dvojpodlažná trojtraktová neskorobaroková stavba na pôdoryse obdĺžnika z roku 1787. Priečeliu dominuje trojosový rizalit ukončený trojuholníkovým štítom s tympanónom. Fasáda je členená kordónovou rímsou a nárožným kvádrovaním. Okná majú profilované šambrány, na rizalite sú segmentovo ukončené s čabrakami.

* Reformovaný kostol, jednoduchá jednoloďová stavba s pravouhlým záverom a predstavanou vežou, z roku 1937. Nachádza sa na mieste tolerančného kostola z roku 1784, ktorého veža bola integrovaná do súčasnej stavby. Interiér je plochostropý. Nachádza sa tu mramorová klasicistická krstiteľnica z doby vzniku pôvodného kostola. Kazateľnica je z 19. storočia. Fasády kostola sú členené segmentovo ukončenými oknami s tenkými šambránami. Veža je členená kordónovými rímsami a lizénovými rámami, ukončená je korunnou rímsou s terčíkom s hodinami a barokovou helmicou.

## Občianska vybavenosť
V obci sa okrem reformovaného a rímskokatolíckeho kostola nachádza aj moderný evanjelický kostol, vybudovaný po druhej svetovej vojne presídlencami z Dolnej zeme a baptistická modlitebňa.

## Galéria

Súbor:Negyed 2013 rk templom 2.JPG|Kostol sv. Michala archanjela
Súbor:Negyed 2013 rk templom 3.JPG
Súbor:Negyed 2013 misszios kereszt.JPG|Detail portálu kostola
Súbor:Negyed 2013 plebania.JPG|Rímskokatolícka fara
Súbor:Kostol Reformovanej Cikrvi, Negyedi református templom.jpg|Reformovaný kostol


## Referencie

## Iné projekty

## Externé odkazy
* 


Kategória:Obce okresu Šaľa
Tešedíkovo

**Tešedíkovo** (historicky , ) je obec na Slovensku v okrese Šaľa. 

## Názov
Obec je pomenovaná od roku 1948 po Samuelovi Tešedíkovi, evanjelickom kňazovi a pedagógovi, zakladateľovi odborného školstva a pôdoznalectva v Uhorsku. V referende v roku 2012 väčšina obyvateľov hlasovala za premenovanie obce na historický názov Pered.

## Obyvateľstvo
Sčítanie 2021: 

70,4% obyvateľov je maďarskej, 24,6% slovenskej národnosti a 4,5% nezistenej národnosti. 

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1816-1820. Kostol vybudoval staviteľ Juraj Schwartz. Interiér je zaklenutý pruskými klenbami, presbytérium valenou klenbou s lunetami. Výmaľba kostola je dielo Vilmosa Takácsa. Nachádza sa tu klasicistický oltár a kazateľnica od Bartolomeja Miniusa zdoby vzniku kostola. Krstiteľnica v štýle luiséz je zo začiatku 19. storočia. Bočný oltár Sedembolestnej Panny Márie je z 19. storočia, oltáre Ježišovho Srdca a Ružencovej Panny Márie sú neogotické. Fasády kostola sú členené lizénovými rámami a segmentovo ukončenými oknami. Veža vyrastá zo štítového priečelia vo forme rizalitu, je členená lizénovými rámami a ukončená korunnou rímsou s terčíkom s hodinami a barokovou helmicou.
* Pomník bitky pri Tešedíkove z Revolúcie 1848-1849, obelisk z roku 1869. Pomník nechal vybudovať Spolok bratislavskej župy domobrancov.

Súbor:Pered templom 03.JPG|Kostol sv. Jána Krstiteľa
Súbor:Tešedíkovo, kostol.jpg
Súbor:Pered csata emlekmuve.JPG|Pomník bitky pri Tešedíkove
Súbor:A Peredi csata emlékműve (1849. jún 20-21). Fortepan 4680.jpg|Pomník v roku 1917


## Referencie

## Iné projekty

## Externé odkazy
* 


Kategória:Obce okresu Šaľa
Žihárec

**Žihárec** je obec na Slovensku v okrese Šaľa.

Podľa sčítania v roku 2021 malo slovenskú národnosť 35 %, maďarskú 59,4 % a 4,7 % nezistenú. 

## Kultúra a zaujímavosti
### Pamiatky
* Rímskokatolícky Kostol sv. Jozefa, jednoloďová pôvodne baroková stavba s polygonálnym ukončením presbytéria, transeptom a predstavanou vežou, z rokov 1728 – 1730. V roku 1765 bol opätovne zaklenutý, neskôr bol klasicisticky upravený. Interiér je plochostropý presbytérium má valenú klenbu s lunetami. Nachádza sa tu barokový hlavný oltár s obrazom Svätej rodiny a sochami sv. Štefana a Imricha z doby vzniku kostola. Kazateľnica je tiež baroková z 18. storočia, podobne aj mramorová krstiteľnica. Súčasťou interiéru je aj voľná socha sv. Šebastiána z 18. storočia. Fasády kostola sú členené lizénovými rámami a polkruhovo ukončenými oknami so šambránami. Transept má termálne okná. Veža je členená lizénovými rámami a ukončená ihlancovou helmicou.

Súbor:Zsigárd kat templom 2.JPG|Kostol sv. Jozefa
Súbor:Zsigárd kat templom 3.JPG
Súbor:Zsigárd kat templomkapu.JPG|Detail portálu
Súbor:Zsigárd Szent Szűz.JPG|Socha Immaculaty pri kostole
 

* Reformovaný kostol, jednoloďová klasicistická stavba s pravouhlým záverom a vežou tvoriacou súčasť jej hmoty, z roku 1784. Veža bola doplnená v roku 1833. Interiér je plochostropý. Nachádza sa tu kazateľnica a krstiteľnica z 18. storočia. Drevená empora má rustikálnu výmaľbu s florálnymi dekormi. Fasády kostola sú členené lizénovými rámami a polkruhovo ukončenými oknami so šambránami. Veža vyrastá zo štítového priečelia lemovaného dekoratívnymi vázami vo forme rizalitu. Je členená kordónovými rímsami, pilastrami a ukončená je korunnou rímsou s terčíkom a zvonovitou helmicou s laternou. Polkruhovo ukončený portál má ostenie s klenákom s vročením 1833.

* Kaplnka Mena Panny Márie z roku 1790

Súbor:Zsigard ref templom 2.jpg|Reformovaný kostol
Súbor:Zsigard ref templom bejarat.JPG|Detail portálu
Súbor:Zsigard ref templombelso.JPG|Interiér kostola
Súbor:Zsigard ref szoszek.JPG|Kazateľnica
 

## Občianska vybavenosť
V obci sa okrem rímskokatolíckeho a reformovaného kostola nachádza aj moderný evanjelický kostol z roku 1972, vybudovaný presídlencami z Dolnej zeme.

## Referencie

## Iné projekty

## Externé odkazy
* 


Kategória:Obce okresu Šaľa
Kráľová nad Váhom

**Kráľová nad Váhom** () je obec na Slovensku v okrese Šaľa.

V roku 2021 malo v obci slovenskú národnosť 41,7%, maďarskú 53,6% a nezistenú 3,7% obyvateľov.

## Dejiny
Prvá písomná zmienka o Kráľovej nad Váhom pochádza z roku 1237. V nasledujúcich listinách sa obec spomína pod názvom *villa Regis* (1332), neskôr v roku 1371 ako *Kyral* a v roku 1570 ako *Kyralfalva*.

Pomenovanie obce sa v priebehu ďalších storočí čiastočne menilo. V súpise z roku 1773 sa Kráľová nad Váhom uvádza po názvom *Kiralyfalva*, v roku 1786 ako *Királyfalwa* a v roku 1808 je uvedený maďarský názov *Királyfalva* a aj jeho slovenský ekvivalent *Králowá*. Od roku 1867 sa používala už len pozmenená maďarská verzia *Vágkirályfalu*, ktorá bola o desať rokov neskôr zmenená na *Vágkirályfa*. V uhorskom geografickom lexikóne z roku 1851 sa obec spomína ako prevažne maďarská s 974 obyvateľmi. Štatistika z roku 1910 vykazovala v Kráľovej nad Váhom 1650 obyvateľov, z toho bolo 1644 Maďarov a 6 Slovákov.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal starší slovenský názov z roku 1808 upravený podľa pravidiel pravopisu a s pridaním lokalizačnej prípony *Kráľová nad Váhom*. V novembri 1938 po Viedenskej arbitráži pripadla obec Maďarsku, no po druhej svetovej vojne sa vrátila späť do teritória Česko-Slovenska.

## Kultúra a zaujímavosti
### Pamiatky
* Rímskokatolícky kostol sv. Alžbety, trojloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty, z roku 1732. Výrazným rozšírením o bočné lode prešiel v roku 1927. Baroková časť kostola je zaklenutá pruskými klenbami, bočné lode majú krížové klenby s hrebienkami. Nachádza sa tu barokový hlavný oltár z polovice 18. storočia s obrazom sv. Alžbety. Kazateľnica a krstiteľnica sú klasicistické z druhej polovice 18. storočia. Organ pochádza z roku 1896. Fasády kostola sú členené lizénovými rámami, bočné lode majú oporné piliere a termálne okná. Veža vyrastá z priečelia lemovaného pilastrami, je členená lizénovým rámom a ukončená ihlancovou helmicou.

Súbor:Vágkirályfa templom3.JPG|Kostol sv. Alžbety
Súbor:Vágkirályfa templom2.JPG
Súbor:Vágkirályfa templom hatul.JPG
Súbor:Vágkirályfa templom kereszt.JPG|Korpus na kríži pred kostolom


## Galéria

Súbor:Šaľa Vodná nádrž Kráľová 2.jpg|Vodné dielo Kráľová
Súbor:Šaľa Vodná nadrž Kráľová.jpg|Vodné dielo Kráľová
Súbor:Šaľa Humanita.jpg|Detská farma Humanita
Súbor:Kralova nV pomnik.jpg


## Referencie

## Iné projekty

## Externé odkazy
* 


Kategória:Obce okresu Šaľa
Kategória:Pomenovania podľa Váhu
Gerlachov

**Gerlachov** môže byť:
* obec v okrese Bardejov, pozri Gerlachov (okres Bardejov)
* obec v okrese Poprad, pozri Gerlachov (okres Poprad)
Selice

**Selice** sú obec na Slovensku v okrese Šaľa.

Podľa sčítania v roku 2021 malo 50,5% slovenskú, 35,1% maďarskú, 1,5% rómsku, 0,6% českú a 12% nezistenú národnosť.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová klasicistická stavba so zaobleným ukončením presbytéria, transeptom a predstavanou vežou, z roku 1787. V roku 1882 bol rozšírený. Interiér je plochostropý, presbytérium má pruské klenby. Zariadenie kostola je z polovice 20. storočia. Nachádza sa tu krížová cesta od nitrianskeho maliara Schűlleho. Fasády kostola sú členené lizénovými rámami a segmentovo ukončenými oknami. Veža je členená kordónovými rímsami a lizénovými rámami, ukončená je korunnou rímsou s terčíkom a barokovou helmicou.

* Reformovaný kostol, jednoloďová modernistická stavba s pravouhlým záverom a predstavanou vežou, z roku 1936. Stojí na mieste staršieho kostola z roku 1806. Interiér je zaklenutý netradične riešenou valenou klenbou. Fasády sú členené opornými piliermi a oknami s lomeným oblúkom. Veža je členená priebežnými lizénami, ukončená je štíhlou ihlancovou helmicou. Vstup je riečený ako jednoosový portikus, nad vstupom je široké okno s lomeným oblúkom. 

* Dedinská zvonica, murovaná stavba na pôdoryse štvorca s ihlancovou helmicou, z prvej polovice 20. storočia. Fasády zvonice sú členené priebežnými lizénami.

Súbor:Szelőce templom 2.JPG|Kostol sv. Michala archanjela
Súbor:Selice veza.jpg|Obecná zvonica


### Prírodné zaujímavosti
Národná sústava chránených území:
* Prírodná pamiatka Bábske jazierko

## Osobnosti obce
### Rodáci
* Tomáš Galis (* 1950), rímskokatolícky biskup.

## Referencie

## Iné projekty

## Externé odkazy
* 


Kategória:Obce okresu Šaľa
Vlčany

**Vlčany** () sú obec na Slovensku v okrese Šaľa. 

Podľa sčítania v roku 2021 malo 30,9% slovenskú, 62,1% maďarskú a 6,2% nezistenú národnosť. 

## Polohopis
Obec susedí s obcou Neded. Cez obec preteká rieka Váh. V obci je mŕtve rameno Váhu.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1785. Na jeho ieste stál starší reformovaný kostol, no bol zničený v roku 1724. Veža súčasného kostola bola doplnená v roku 1808. Úpravami prešiel v roku 1937. Interiér je plochostropý. Kostol má hladké fasády s nárožnými zaobleniami a segmentovo ukončené okná. Veža je členená kordónovými rímsami a lizénami, je ukončená korunnou rímsou s terčíkom s hodinami a barokovou helmicou s laternou.

* Rímskokatolícky kostol sv. Jozefa, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1803-1808. Donátorom kostola bol miestny zemepán Jozef Károli. Interiér je zaklenutý pruskými klenbami. Zariadenie kostola pochádza z 19. storočia. Na hlavnom oltári je obraz Svätej rodiny. Fasády kostola sú členené lizénami a segmentovo ukončenými oknami. Priečelie je členené pilastrami. Veža vyrastá zo štítového priečelia vo forme rizalitu, je členená kordónovými rímsami, pilastrami a ukončená korunnou rímsou s terčíkom a barokovu helmicou. Nad portálom je umiestnená nápisová tabuľa z roku 1803 s aliančným erbom Károliovcov a Waldsteinov.

Súbor:Vágfarkasd ref templom 2.jpg|Reformovaný kostol
Súbor:Vágfarkasd ref templom 1.JPG
Súbor:Vlcany rim kat kostol.jpg|Kostol sv. Jozefa
Súbor:Vlcany rim kat kostol - detail.jpg|Nápisová tabuľa nad portálom

 
## Osobnosti obce
### Rodáci
* Alexander Kovács (* 1950 - † 1989), bývalý útočník, reprezentant ČSSR, víťaz Slovenského poháru a finalista Československého poháru 1978
* Ján Packa (* 1952), bývalý reprezentant ČSSR v hádzanej, v súčasnosti tréner
* Róbert Halák (* 1977), herec 
* Attila Kaszás (* 1960), maďarský herec

## Partnerské obce
*  Slovenský Bánhedeš, Maďarsko
*  Neuhofen an der Ybbs, Nemecko
*  Pâncota, Rumunsko
*  Polgárdi, Maďarsko

## Referencie

## Iné projekty

## Externé odkazy
* 


Kategória:Obce okresu Šaľa
Jánovce (okres Poprad)

**Jánovce** (, ) sú obec na Slovensku v okrese Poprad.

## Polohopis
Obec sa nachádza na juhozápadnom okraji Levočských vrchov a v severozápadnej časti Hornádskej kotliny. Je vstupnou bránou do okresu Poprad, nakoľko leží na hranici okresov Levoča, Spišská Nová Ves a Kežmarok. Obcou prechádza cesta 1. triedy č. 18, spájajúca Spišský Štvrtok a Poprad a križovatka s cestou II/536 na Kežmarok. Severne od obce vedie v trase diaľnice D1 významná európska cesta E50, ktorá odbremenila miestnu komunikáciu od tranzitnej dopravy. 

Stredom obce preteká potok Sihoť, ktorý na južnom okraji intravilánu priberá menší pravostranný prítok. Obec leží v nadmorskej výške 579 m, jej rozloha je 976 ha. 

Susedné obce: Spišský Štvrtok, Hôrka, Abrahámovce.

## Miestne časti
* Machalovce
* Čenčice

## Dejiny
V okolí Jánoviec sa nachádza viacero archeologických lokalít s nálezmi, dokladajúcimi praveké osídlenie regiónu. Necelý kilometer južným smerom od centra obce sa nachádza Myšia hôrka, nálezisko stredoeurópskeho významu zo začiatku strednej doby bronzovej (cca 1 500 rokov pred Kr.). Prvá písomná zmienka o obci Jánovce je z roku 1312, no osada Machalovce sa spomína už v roku 1209 a osada Čenčice v roku 1272. Obec sa nachádza v strede historického Spiša a so starým osídlením patrila do Stolice X. spišských kopijníkov. Východnú časť obce zaberá miestna časť Machalovce, ku ktorej bola v roku 1913 pripojená osada Čenčice. 

Z novodobej histórii je významný pre históriu obce dátum 6. december 2008, kedy bol sprejazdnený úsek dialnice Jánovce - Poprad, čím bola odľahčená doprava v obci a zvýšená bezpečnosť obyvateľov obce. Z obce pochádza slovenský prekladateľ a mních člen Kamaldulského rádu Rumuald Hadbavný   10.10.1716  Jánovce - 30.8.1780 .

## Školstvo
* Základná škola, 05913 Jánovce 212 - štátna prvostupňová škola s vyučovacím jazykom slovenským

## Šport
V obci sú z organizovaných športov zastúpené futbal, floorball (tím Strieborní Vlci) a stolný tenis.

## Referencie

## Pozri aj
* Zoznam kultúrnych pamiatok v obci Jánovce (okres Poprad)

## Iné projekty

## Externé odkazy
* 
* Článok o archeologickom nálezisku Hradisko

## Zdroj
* Oficiálne stránky obce 


Kategória:Obce okresu Poprad
Kravany (okres Poprad)

**Kravany** sú obec na Slovensku v okrese Poprad.

## Poloha a prírodné pomery
Táto obec sa nachádza v Podtatranskom regióne, v Prešovskom kraji, v okrese Poprad. Konkrétne 12 km na juhozápad od Popradu. Kravany ležia na hornom toku Hornádu v jeho priekopovej prepadline, vyplnenej v starších treťohorách ílovcovým súvrstvím. Významné sú i štvrtohorné uloženiny. Severná časť chotára sa rozprestiera na Vikartovskej hrasti, na južných a severných svahoch Nízkych Tatier.

Má hnedé lesné pôdy, často oglejené, alebo pozolované a nivné pôdy. V prepadline je odlesnený. Svahy Vikartovskej hraste pokrývajú listnaté lesy a na svahoch Nízkych Tatier sú ihličnaté lesy.

## Dejiny
Obec vznikla na majetku cisterciátskeho opátstva v Spišskom Štiavniku. Spomína sa v roku 1317 ako *Villa Michaelis*. Odvtedy prešla táto obec mnohými zmenami názvov od *Scenthymhal*, *Cravan*, *Krawen,* *Krawjany*, maďarského *Kravján*, alebo *Erzsébetháza*, či nemeckého *Kuhschwanz* až po súčasnú podobu - Kravany. Od konca 18. storočia patrila Spišskému biskupstvu. Pečaťou Kravan je obraz svätej Alžbety na štíte, ktorej je obec zasvätená.

V súčasnosti majú Kravany 903 obyvateľov.

## Referencie

## Iné projekty

## Externé odkazy
* 


Kategória:Obce okresu Poprad
Post- och Inrikes Tidningar

**Post-och Inrikes Tidningar** (*Poštové domáce noviny*) bol donedávna najstarší vychádzajúci denník na svete. Vychádzať začal v roku 1645 vo Švédsku. Pôvodne prezentoval názory Švédska na zahraničné udalosti, neskôr sa stal oficiálnym hlasom verejných oznamov.

Zakladateľkou novín bola kráľovná Kristína a jej radca Axel Oxenstiern.

Od 1. januára 2007 sú *Post-och Inrikes Tidningar* dostupné len na internete.  

Po zániku *Post-och Inrikes Tidningar* prvenstvo medzi najstaršími papierovými novinami získali švajčiarske noviny Neue Zürcher Zeitung. 

## Externé odkazy

* oficiálna stránka denníka  - vo švédčine
* Projekt Tiden  staršie ročníky v digitalizovanej forme

Kategória:Denníky
Mlynica (obec)

**Mlynica** je obec na Slovensku v okrese Poprad. Disponuje výhodnou polohou pre turistiku. Najvýznamnejšou pamiatkou je románsko-gotický Kostol sv. Margity Antiochijskej z polovice 13. storočia stojaci v opevnenom vyvýšenom areáli. V 15. storočí bol goticky prestavaný a zmenený na dvojlodie. Donedávna sa v obci nachádzalo aj Múzeum veteránov, ktoré sa presunulo do Kežmarku. Múzeum sa nachádzalo v evanjelickom kostole, ktorý je v súčasnosti bez vhodného využitia.

## Referencie

## Iné projekty

## Externé odkazy
* 
* www.apsida.sk - profil románsko-gotického kostola
* Mlynica - evanjelický kostol (www.ohrozenekostoly.sk) 


Kategória:Obce okresu Poprad
Nová Lesná

**Nová Lesná** (, , ) je obec na Slovensku v okrese Poprad.

## Referencie

## Literarúra
* KOLLÁROVÁ, Zuzana (ed.): *Nová Lesná.* Nová Lesná : Obec Nová Lesná, 2022. 430 s. ISBN 978-80-89613-42-7 

## Iné projekty

## Externé odkazy
* 


Kategória:Obce okresu Poprad
Mengusovce

**Mengusovce** () sú obec na Slovensku v okrese Poprad. Mengusovce sú vstupnou bránou do Vysokých Tatier. Ležia na križovatke ciest E50 a diaľnice D1. Súčasným starostom je Ján Šoltis.

Obec leží na úpätí Vysokých Tatier v nadmorskej výške 825 metrov nad morom, pričom najvyššie položená časť mengusovského chotára (950 ha) sa nachádza vo výške 1040 metrov nad morom.

Prvá písomná zmienka o obci pochádza z roku 1398, pritom však s určitosťou vieme, že jej historické pramene siahajú minimálne do obdobia rokov 1245-1250 a zrejme až do čias tatárskeho vpádu, čo znamená do samého začiatku 13.storočia.

Medzi najvýznamnejšie kultúrne pamiatky obce patria rímskokatolícky kostol sv. Tomáša zo 40. až 50. rokov 14. storočia, Evanjelický kostol (1840) a zvonica (1932), Modlitebňa Bratskej jednoty baptistov (1943).

Dnes Mengusovce predstavujú modernú obec, ktorá je vďaka svojej výhodnej polohe a krásnej okolitej prírode v podtatranskom regióne vyhľadávanou turistickou oblasťou. V obci sa nachádza predajňa potravín, pohostinstvo, knižnica, materská škola, futbalové ihrisko, multifunkčné ihrisko, detské ihrisko, náučný chodník Kimbiark, bežkárske trate - v zime, jazdecké spoločnosti a pod. Nachádza sa tu viacero rekreačných a ubytovacích zariadení. Pri výjazde z obce smerom k obci Štôla sa nachádza turistická chata oddielu KČT 1. Brněnská. Výhodou je taktiež blízkosť diaľničného pripojenia smer Žilina-Košice (1 km), a taktiež vlakové spojenie: pre osobné vlaky je to zastávka Lučivná Kúpele (1,5 km), a pre rýchliky stanica Poprad-Tatry (12 km) resp. zastávka na Tatranskej Štrbe (6 km).

V obci je najvyššia povolená rýchlosť 30 km/hod nakoľko obec myslí na bezpečnosť najmä malých detí hrajúcich sa na uliciach a bezpečnosť svojich občanov.

## Referencie

## Iné projekty

## Externé odkazy
* 
* Cirkevný zbor ECAV na Slovensku Mengusovce
* www.apsida.sk - profil gotického kostola


Kategória:Obce okresu Poprad
Kravany

**Kravany** môže byť:
* obec v okrese Poprad, pozri Kravany (okres Poprad)
* obec v okrese Trebišov, pozri Kravany (okres Trebišov)

## Pozri aj
* Kravany nad Dunajom
Spišská Teplica

**Spišská Teplica** je obec na Slovensku v okrese Poprad.

Obec Spišská Teplica leží na južnom okraji Popradskej kotliny na severných svahoch Vikartovskej hraste.

Spišskú Teplicu založila rehoľa cistercitov, ktorá si v roku 1223 založila opátstvo v Spišskom Štiavniku. Dnešná obec vznikla šoltýskou kolonizáciou v prvej polovici 13. storočia. Listina je doložená od roku 1280.

Obec mala svoje výsady najmä trhové, čím sa stala mestečkom. V roku 1530 sa dostala do zálohy mesta Levoče, keď už predtým tam levočan Sámuel Spillenberger založil najstaršiu spišskú papiereň. V roku 1697 ju vykúpili jezuiti a po ich zrušení (roku 1773 ich zrušil pápež Klement XIV. brevem Dominus ac Redemptor) prešla obec od roku 1776 do vlastníctva Spišského biskupstva. Obecná pečať pochádza z roku 1714 a nachádza sa v Štátnom oblastnom archíve v Levoči.

V roku 1999 sa Spišská Teplica stala známou aj vo svete cyklistického športu, nakoľko sa tu konali jubilejné 50.&nbsp;Majstrovstvá sveta v cyklokrose, ktorých usporiadateľom bolo mesto Poprad.

V súčasnosti má obec rozlohu 3&nbsp;112 ha a žije v nej 2&nbsp;236 obyvateľov.

## Referencie

## Iné projekty

## Externé odkazy
* 


Kategória:Obce okresu Poprad
Štôla

**Štôla** je podtatranská obec na Slovensku v okrese Poprad. Dominantou obce je evanjelický kostol. 

## Demografia

### Sčítanie 2011
 **údaje:** *Sčítanie obyvateľov, domov a bytov v roku* 2011

 **údaje:** *Sčítanie obyvateľov, domov a bytov v roku* 2011

 **údaje:** *Sčítanie obyvateľov, domov a bytov v roku* 2011

## Referencie

## Iné projekty

## Externé odkazy
* 


Kategória:Obce okresu Poprad
Šuňava

**Šuňava** je obec na Slovensku v okrese Poprad.

Obec Šuňava sa nachádza v okolí Vysokých a Nízkych Tatier v nadmorskej výške 798 Prechádza ňou rozvodie Baltského a Čierneho mora. Do povodia Baltského mora patrí najjužnejší prítok Lopušná, prameniaci v obci a do povodia Čierneho mora Šuňavský potok. Na východnej strane obce vyčnieva Kozí kameň (), známy tiež ako Patria, z ktorého je výhľad až na Malú Fatru a Branisko. Keďže sa obec nenachádza pri hlavných cestných ťahoch, podarilo sa tu zachovať  prírodu, ktorá je stále častejšie navštevovaná a vyhľadávaná turistami a hubármi. 

Bohaté kultúrne a historické tradície v obci zachovávajú jej typický charakter a ráz. Aj napriek rôznym ťažkostiam sa obec dynamicky rozvíjala a rozvíja, o čom svedčí narastajúci počet obyvateľov. K 31. 12. 2015 žilo v obci celkovo 1 971 obyvateľov. Listina z roku 1298 dokumentuje existenciu jednej obce menom Šuňava. Názov zrejme pochádza od „šumiacich lesov alebo od pekného hája“. V minulosti mala dve časti - Vyšnú a Nižnú Šuňavu a obidve boli samostatné obce, ktoré mali svoj vlastný osud, často spájaný spoločnými udalosťami, až do roku 1973, kedy boli zlúčené do obce Šuňava.

## Kostoly v obci

* Rímskokatolícky kostol Všetkých svätých
* Rímskokatolícky kostol svätého Mikuláša

náhľad|258x258bod|Kostol Všetkých svätých
náhľad|220x220bod|Kostol svätého Mikuláša 

## Referencie

## Literatúra
* KOLLÁROVÁ, Zuzana (ed.): *Šuňava.* Prešov : UNIVERSUM, 2014. 326 s. ISBN 978-80-89046-83-6

## Iné projekty

## Externé odkazy
* 


Kategória:Obce okresu Poprad
Švábovce

::*Švábovce je aj slovenský názov hmyzieho (nad)radu Dictyoptera/Blattoidea, ktorý zahŕňa najmä šváby, termity a modlivky, pozri [[švábovce (hmyz)]].*

**Švábovce** sú obec na Slovensku v okrese Poprad na hlavnej ceste Poprad – Prešov. Väčšina obyvateľstva tejto obce sa v minulosti hlásila k evanjelickému vierovyznaniu. V súčasnosti majú prevahu občania hlásiaci sa k rímskokatolíckemu vierovyznaniu (52,8 %), k evanjelickému a.v. vierovyznaniu sa hlási 39,3 % obyvateľov. Za touto zmenou je najmä nárast rómskeho obyvateľstva, ktoré sa hlási prevažne k rímskokatolíckemu vierovyznaniu, hoci k rómskej národnosti sa prihlásilo len 8 obyvateľov.

## Prírodné pomery a poloha obce
Švábovce ležia v západnej časti Spišskej kotliny, vyplnenej ílovcovo – pieskovcovitým súvrstvím centrálno-karpatského flyšu s vložkami dobyvateľných, oxidokarbonických mangánových rúd. Obec leží v nadmorskej výške , nadmorská výška chotára sa nachádza v rozmedzí 596 – . 

## Dejiny

### Prvá písomná zmienka
Obec sa prvýkrát spomína v liste ostrihomského arcibiskupa Filipa z 29.novembra 1278, v ktorej vystupuje aj farár Tomáš zo Šváboviec (villa Sweui), ako jeden z členov Bratstva farárov 24 spišských miest, čo dokazuje existenciu kostola už v 13. storočí. Dodnes stojaci ranogotický chrám zasvätený v súčasnosti Kristovi Kráľovi datujú odborníci do druhej polovice 13. storočia. Odpis spomínaného listu sa nachádza v listine z roku 1427, týkajúcej sa dohody medzi spišským prepoštom Jurajom z Kežmarku a Bratstvom farárov 24 spišských miest ohľadom desiatku. Je uložená v Štátnom oblastnom archíve v Levoči.

### 13. storočie – 1526
O tom, že Švábovce už v 13.storočí mali významné postavenie a patrili do kráľovského Domu, hovorí listina z roku 1294, podľa ktorej Arnold, syn Demetrika zo Spiša, vymenil hrad Plaveč, ktorý sám postavil, za majetok Švábovce (villa Suap) s kráľom Ondrejom III. Prímeno Šváby získala Arnoldova rodina podľa názvu osady. Takto došlo začiatkom 14. storočia k vyčleneniu vetvy Švábyovcov z pôvodného rodu Hrhovských (Görgeyovcov), jedného z najstarších na Spiši. Rod Švábyovcov sa neskôr rozčlenil na dve vetvy. Centrom jedného rodu sa stali Švábovce a druhého Slovenská Ves.

## Osobnosti
Z dediny pochádza významný slovenský vedec – Michal Korenko z Oddelenia taveninových sústav Ústavu anorganickej chémie SAV v Bratislave.

Starostom obce, zvoleným v komunálnych voľbách v roku 2002 a opakovane v roku 2006, je Ján Mlynár z ĽS-HZDS.

Zo Šváboviec pochádza slovenský reper Zverina.

## Referencie

## Literatúra
* KOLLÁROVÁ, Zuzana  MALOVCOVÁ, Božena: *Švábovce v toku dejín.* Švábovce : Obecný úrad, 1998. 68 s. ISBN 80-967795-7-5

## Iné projekty

## Externé odkazy
* 
* www.apsida.sk - profil ranogotického kostola


Kategória:Obce okresu Poprad
VPN

Skratka **VPN** môže znamenať:
* politické hnutie, pozri Verejnosť proti násiliu
* typ virtuálnej počítačovej siete, pozri Virtuálna privátna sieť
DÚ

**DÚ** môže byť skratka pre:
*daňový úrad
*súčasnú politickú stranu "Demokratická únia Slovenska" 
*zaniknutú politickú stranu „Demokratická únia“ z rokov 1995 - 2000
*domáca úloha

## Pozri aj
*DEÚS
SNS

**SNS** môže byť:
*Slovenská národná strana (1990)
*Slovenská národná strana
*sympatický nervový systém
*Salinas Municipal Airport
*Salomon Nordic System, viazanie lyží
*School Nutrition Specialist
*Scuola Normale Superiore, talianska vysoká škola
*Slovenska nacionalna stranka, slovinská strana
*"social networking system" – systém vytvárania sociálnej siete
*Social network service, výsledok softvéru Social Networking Software
*Social Networking Software
*Spallation Neutron Source
*Special Night Squads, paravojenská jednotka v Palestíne v 30. rokoch
*Strategic National Stockpile
*"supplemental nursing system" – ?doplnkový dojčiaci systém
*System & Network Solutions, rumunská IT firma
*Šakugan no Šana (Shakugan no Shana)
Klokočov

**Klokočov** môže byť:

* obec na Slovensku v okrese Čadca, pozri  Klokočov (okres Čadca)
* obec na Slovensku v okrese Michalovce, pozri  Klokočov (okres Michalovce)
* obec v Česku v okrese Havlíčkův Brod, pozri Klokočov (okres Havlíčkův Brod)
* časť obce Vítkov v okrese Opava, pozri Klokočov (Vítkov)
* časť obce Vlksice v okrese Písek, pozri Klokočov (Vlksice)

## Pozri aj
* Klokočovské rašeliniská
* Klokoč
Dlhá nad Kysucou

**Dlhá nad Kysucou** je obec na Slovensku v okrese Čadca.

## Referencie

## Pozri aj
* Zoznam kultúrnych pamiatok v obci Dlhá nad Kysucou

## Iné projekty

## Externé odkazy
* 


Kategória:Obce okresu Čadca
Raková (okres Čadca)

**Raková** je obec na Slovensku v okrese Čadca. 

Obec sa nachádza na stredozápadných Kysuciach, leží na rozhraní Javorníkov a Turzovskej vrchoviny v doline Horných Kysúc. Obcou preteká rieka Kysuca, potoky Raková (Rakovka) a Trstená (Trsteniarka). Najvyšším vrcholom katastrálneho územia obce je Veľký Polom (). Obec má rozlohu 4 150 ha, nadmorskú výšku 415 

V obci je rímskokatolícky kostol Narodenia Panny Márie z roku 1874. Ďalšími cirkevnými stavbami sú kostol sv. Cyrila a Metoda v časti Raková-Korcháň z roku 1991, kaplnka v miestnej časti U Blažička z roku 2002 a kaplnka u Matúška.

## História
Usadlosť z prvej polovice 17. storočia patrila panstvám Budatín a Strečno. Prvá zmienka o existencii obce pochádza z roku 1658, v roku 1720 sa uvádza s menom Raková. Prvá pečať obce sa datuje do roku 1776

V roku 1784 žilo v obci 2159 obyvateľov v 325 domoch. V 1828 2916 obyvateľov v 386 domoch. Obyvatelia sa zaoberali prevažne chovom zvierat, rybolovom, včelárstvom, a výrobou drevených výrobkov a drotárstvom. Ženy tkali. Veľká väčšina obyvateľov boli rímski katolíci, ktorí do roku 1788 chodili do kostola v Čadci. Roku 1789, bol v dedine postavený drevený kostolík, ktorý bol postavený na mieste starého dreveného kostolíka. Nový kamenný kostol bol postavený v rokoch 1870 a 1874.

Podľa Andrása Vályiho  * "RAKOVA. Slovenská obec v Trenčianskej župe spadala do panstva zemepána princa Esterházyho. obyvatelia katolíci, neďaleko od Čadce, pri Kysuci, v okolí sú pasienky, veľa stromov, ale pretože zem je málo úrodná, spadá do tretej akostnej triedy."*

Podľa Eleka Fényesa * "Rakova, slovenská obec v Trenčianskej župe, asi hodinu jazdy na sever od Čadce 2123 katolíkov, 18 židov, lesy, veľa pasienkov ale pôda je veľmi neúrodná. Vzduch je studený a zdravý. katolícky farský kostol, panstvo zemepána princa Esterhazyho."*

V roku 1910 3 376 obyvateľov, prevažne slovenských obyvateľov. 

V roku 2001 4 939 obyvateľov, 4 885 Slovákov.

K 31. decembru 2013 má obec 5 395 obyvateľov.

## Časti obce
### Osady

## Rodáci
* Ján Palárik (* 1822† 1870), dramatik a publicista
* Milan Mravec (* 1938† 2004), akademický maliar

## Partnerské mestá
*  Stará Ves nad Ondřejnicí, Česko
*  Gmina Lipowa, Poľsko

## Referencie

## Literatúra
* 
* 

## Iné projekty

## Externé odkazy
* 


Kategória:Obce okresu Čadca
Radôstka

**Radôstka** je obec na Slovensku v okrese Čadca. 

Obec je súčasťou mikroregionu  Bystrická dolina (Kysuce).

## Poloha
Nachádza sa v severnej časti Kysuckej vrchoviny, južne od blízkej obce Stará Bystrica. Obec je zovretá v úzkom údolí Radôstky a vedie ňou cesta na Lutiše. Vzdušnou čiarou sa dotýka v neprístupnom teréne aj hraníc obce Lodno. V prvej polovici 19. storočia došlo k sporu o Černatín medzi obyvateľmi Starej Bystrice a Radôstky. Napriek príslušnosti vrchu do vtedajšieho starobystrického chotára ho provízor Ján Koiš prisúdil Radôstke. Toto už takmer 200 ročné rozhodnutie pretrvalo do dnešných čias, a tak i v súčasnosti Černatín (922m) patrí Radôstke.  

## Charakteristika
História obce spomínanej v roku 1662 bola dlhé roky spojená s históriou Starej Bystrice, od ktorej sa neskôr odčlenila. Radôstku postihlo v minulosti niekoľko pohrôm a nešťastí. V chotári obce sa dlhšie obdobie nachádzal panský salaš. Ľudia sa živili najmä poľnohospodárstvom, stáli tu dva mlyny a píla a veľká časť pracovala v lesoch alebo s drevom. Práve tento materiál poslúžil i na stavbu nového, moderného kostola, zasväteného Sv. Svoradovi a Beňadikovi. Jeho stavba odbremenila miestnych od ďalekej cesty do kostola v Starej Bystrici. V roku 1712 sa na samote Kadašovia zdržiaval u svojej tetky Cesnekovej legendárny slovenský zbojník Juraj Jánošík. V roku 1889 bola v Radôstke zriadená cirkevná škola. 

## Referencie

## Iné projekty

## Externé odkazy
* 
*  Radostka.Starabystrica.com  - slovenské stránky o obci


Kategória:Obce okresu Čadca